Soboloch Majanas
Soboloch Majanas (rus. Соболох-Маян, jak. Соболоох-Майан) – upė Rusijoje, Jakutijoje; Lenos dešinysis intakas. Prasideda Orulgano kalnagūbrio vakariniame šlaite (Verchojansko kalnagūbrio dalis). Teka į vakarus labai pelkėta Vidurio Jakutijos lyguma. Sudaro daugybę meandrų. Įteka į Leną (vieną jos atšakų) 700 km nuo jos žiočių, į pietus nuo Kystatyamo. Didžiausias intakas – Nimingdė (dešinysis). Upė būna užšalusi nuo spalio iki gegužės pabaigos.